HUMAN ผนึก DataOn หนุนเติบโต
นอกจาก DataOn Group จะทำให้ HUMAN มีรายได้และกำไรเพิ่มขึ้นแล้ว ยังสามารถขยายตลาดของธุรกิจหลักไปได้มากกว่า 13 ประเทศทั่วภูมิภาคเอเชีย
นอกจาก DataOn Group จะทำให้ HUMAN มีรายได้และกำไรเพิ่มขึ้นแล้ว ยังสามารถขยายตลาดของธุรกิจหลักไปได้มากกว่า 13 ประเทศทั่วภูมิภาคเอเชีย
2 พ.ค. 2565

คุณค่าบริษัท
บริษัท ฮิวแมนิก้า จำกัด (มหาชน) หรือ HUMAN ซึ่งทำธุรกิจด้านทรัพยากรบุคคล และธุรกิจด้านบริหารจัดการบัญชีและการเงิน แม้ผลการดำเนินงานในปี 2564 ไม่ได้เติบโตโดดเด่นมากนัก แต่ก็ยังโตได้ต่อเนื่องท่ามกลางวิกฤตโควิด โดยมีกำไรสุทธิ 169.82 ล้านบาท เพิ่มขึ้น 0.3% จากปี 2563 ที่มีกำไรสุทธิ 164.86 ล้านบาท และมีรายได้รวม 770.79 ล้านบาท เพิ่มขึ้น 4.1% จากปี 2563 ที่มีรายได้รวม 740.34 ล้านบาท
ส่วนในปี 2565 คาดจะเติบโตอย่างมีนัยสำคัญ หลังจากบริษัทปิดดีลซื้อกิจการกลุ่มบริษัท DataOn Group ซึ่งเป็นผู้นำในการให้บริการ Human Resource Management System ภายใต้แบรนด์ “SunFish HR” ในตลาดอินโดนีเซีย โดยมีผู้ใช้งานในระบบมากกว่า 1 ล้านราย และมีลูกค้ามากกว่า 2,000 บริษัททั่วภูมิภาคเอเชีย และเป็นผู้ให้บริการระบบ ERP ภายใต้แบรนด์ “SunFish ERP” โดยจะมีการรวมงบเข้ามาตั้งแต่เดือน เม.ย. 2565 เป็นต้นไป
ทั้งนี้ นอกจาก DataOn Group จะทำให้ HUMAN มีรายได้และกำไรเพิ่มขึ้นแล้ว ยังสามารถขยายตลาดของธุรกิจหลักไปได้มากกว่า 13 ประเทศทั่วภูมิภาคเอเชีย ครอบคลุมไปถึงญี่ปุ่น เกาหลี และตะวันออกกลาง ทำให้มีฐานลูกค้าที่ใหญ่ขึ้น โดยเมื่อรวมกันแล้วจะมีฐานผู้ใช้งานที่เป็นพนักงานมากกว่า 2 ล้านราย และมีฐานลูกค้ามากกว่า 5,000 บริษัท
รวมทั้งช่วยส่งเสริมและสนับสนุนในด้านการพัฒนาซอฟต์แวร์ร่วมกันในอนาคต ทั้งในส่วนของ HR Platform คือ Workplaze ซึ่งมีแผนจะเปิดตัวในช่วงปลายปี 2565
และในส่วนของ HR Services ที่มีแผนทำ Multi-Country Outsourcing ซึ่งเป็นธุรกิจที่มีคู่แข่งน้อย เชื่อว่าบริษัทมีความแตกต่างจากรายอื่น ๆ โดยมุ่งเน้นประเทศที่มีการลงทุนโดยตรงจากต่างประเทศ (FDI) สูง ตั้งเป้าขยายออฟฟิศไปในประเทศที่ DataOn Group มีฐานลูกค้าอยู่ คือ อินโดนีเซีย และขยายไปยังเวียดนาม คาดว่าจะแล้วเสร็จในไตรมาส 2/2565 นอกจากนี้ ยังมีแผนที่จะเข้าควบรวม หรือซื้อกิจการ (M&amp;A) อื่น ๆ ซึ่งอยู่ระหว่างเจรจา ที่จะมาช่วยหนุนการเติบโตในปีนี้ ทำให้สามารถบรรลุเป้าหมายที่จะมีรายได้เติบโตไม่ต่ำกว่า 20-25% จากปีก่อน
ด้าน บล.บัวหลวง คาด HUMAN ในปี 2565 จะมีกำไรสุทธิที่ 122 ล้านบาท เติบโต 46% รับอานิสงส์จากการขยายตลาดไปสู่ประเทศอินโดนีเซีย ซึ่งเป็นตลาดใหญ่ มีประชากรกว่า 270 ล้านคน สำหรับการประเมินมูลค่า (Valuation) ปัจจุบันราคาหุ้น HUMAN ซื้อขายกันที่ P/E ระดับ 48.45 เท่า เทียบกับ P/E ตลาดโดยรวมที่ระดับ 19.59  เท่า ถือว่าราคาซื้อขายสูงกว่าตลาดหลายเท่าตัว แต่อย่างไรก็ตาม ถ้าดู P/BV ที่ระดับ 5.75  เท่า ก็อาจสูงกว่าค่าเฉลี่ยที่ส่วนใหญ่ P/BV จะอยู่ที่ระดับ 1-2 เท่า
…
รายชื่อผู้ถือหุ้นใหญ่
รายชื่อกรรมการ